Marcel Ciolacu a anunţat că nici el, nici social-democraţii nu susţin o candidatură a liberalului Iulian Dumitrescu, cercetat de DNA sub control judiciar după ce ar fi primit mită 16 milioane de lei, la şefia Consiliului Judeţean Prahova. PSD are candidat propriu în persoana lui Virgiliu Daniel Nanu, liderul PSD Prahova şi prefect al judeţului Prahova, a mai spus Ciolacu.
"Eu nu îl susţin pe domnul Iulian Dumitrescu şi nici PSD. PSD nu îl va susţine pe Iulia Dumitrescu. PSD are candidat propriu pe domnul Nanu (Virgiliu Daniel Nanu, preşedintele PSD Prahova şi prefectul judeţului Prahova - n.r.) la şefia Consiliului Judeţean Prahova şi va câştiga şefia Consiliului Judeţean", a declarat Marcel Ciolacu, la finalul şedinţei conducerii partidului de joi de la Palatul Parla.âmentului.
Preşedintele PNL Nicolae Ciucă a afirmat, joi, în legătură cu susţinerea lui Iulian Dumitrescu la preşedinţia Consiliului Judeţean Prahova, că propunerea trebuie să vină de la filială şi a precizat că la "nivelul conducerii politice sunt celelalte elemente de analiză" care vor fi luate în calcul.
PNL Prahova a anunțat, miercuri seară, că filiala judeţeană a decis să îl susţină pe Iulian Dumitrescu la preşedinţia Consiliului Judeţean Prahova. Dumitrescu este cercetat pentru corupţie într-un dosar în care şi sora sa şi soţul acesteia sunt puşi sub acuzare.
De altfel, susținerea unei noi candidaturi a lui Iulian Dumitrescu la șefia Consiliului Județean reprezintă un punct nevralgic în coaliție.
Primarii PNL din Prahova au cerut conducerii PNL să-l susțină în continuare pe Dumitrescu pentru un nou mandat. Amintim că Iulian Dumitrescu estecercetat de DNA sub control judiciar, fiind acuzat că ar fi primit mită 16 milioane de lei (peste 3,2 milioane de euro) de la un om de afaceri căruia îi ceruse 47,5 milioane de lei.